**projektas**

**reg. Nr. T-205**

**2.9. darbotvarkės klausimas**

**Pasvalio rajono savivaldybės taryba**

|  |
| --- |
| sprendimas |
| **dėl Pasvalio rajono savivaldybės TERITORIJOS BENDROJO PLANO koregavimo** |

|  |  |  |
| --- | --- | --- |
| 2021 m. spalio d. | Nr. | T1- |
| Pasvalys | | |

Vadovaudamasi Lietuvos Respublikos vietos savivaldos įstatymo 6 straipsnio 19 punktu, 16 straipsnio 4 dalimi, Lietuvos Respublikos teritorijų planavimo įstatymo 6, 10 ir 28 straipsniu, Kompleksinio teritorijų planavimo dokumentų rengimo taisyklių, patvirtintų Lietuvos Respublikos aplinkos ministro 2014 m. sausio 2 d. įsakymu Nr. D1-8 ,,Dėl Kompleksinio teritorijų planavimo dokumentų rengimo taisyklių patvirtinimo“ (su visais aktualiais pakeitimais), 71 punktu, Pasvalio rajono savivaldybės taryba n u s p r e n d ž i a:

1. Pradėti rengti Pasvalio rajono savivaldybės teritorijos bendrojo plano, patvirtinto Pasvalio rajono savivaldybės tarybos 2008 m. kovo 26 d. sprendimu Nr. T1-47 „Dėl Pasvalio teritorijos bendrojo plano patvirtinimo“(pakeisto Pasvalio rajono savivaldybės tarybos 2021 m. vasario 24 d. sprendimu Nr. T1-21) koregavimą.
2. Nustatyti, kad Pasvalio rajono savivaldybės teritorijos bendrojo plano koregavimo tikslas – siekiant sudaryti sąlygas atsinaujinančių energijos išteklių naudojimui, Bendrojo plano aiškinamąjį raštą papildyti nuostatomis dėl atsinaujinančių išteklių energetikos statinių ir objektų statybos, aprašant kokiomis sąlygomis tokių objektų statyba galima.

Sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

parengė

Vietinio ūkio ir plėtros skyriaus vyriausioji specialistė

(Savivaldybės vyriausioji architektė) Zina Masilionytė,

tel. 8 658 34 180, el. p. z.masilionyte@pasvalys.lt

2021-10-14

Suderinta DVS Nr. RTS-

Pasvalio rajono savivaldybės tarybai

**AIŠKINAMASIS RAŠTAS**

**dėl Pasvalio rajono savivaldybės TERITORIJOS BENDROJO PLANO koregavimo**

Pasvalys

2021-10-14

1. **Problemos esmė**.

*Sprendimo tikslas:*

Pradėti rengti Pasvalio rajono savivaldybės teritorijos bendrojo plano (patvirtinto Savivaldybės tarybos 2021 m. vasario 24 d. sprendimu Nr. T1-21) koregavimą. **2. Kokios siūlomos naujos teisinio reguliavimo nuostatos ir kokių rezultatų laukiama.**

Pagrindinis projekto tikslas– Sudaryti sąlygas atsinaujinančių energijos išteklių naudojimui.

**3.** **Skaičiavimai, išlaidų sąmatos, finansavimo šaltiniai.**

Preliminarus projekto įgyvendinimo laikotarpis 2021 metai. Projekto išlaidos gali būti iki 1000,00 EUR. Savivaldybės biudžeto lėšos.

**4. Galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Nereikia.

**6. Sprendimo projekto iniciatoriai.**

Pasvalio rajono savivaldybės administracijos direktorius

**7. Sprendimo projekto rengimo metu gauti specialistų vertinimai ir išvados.**

Sprendimo projektui pritarta.

Vietinio ūkio ir plėtros skyriaus vyriausioji specialistė (Savivaldybės vyriausioji architektė) Zina Masilionytė